
Goza hopi cu 

CARNAVAL 


sTp 

Pa Protekshon di bo motor usa 

s T P 

Agencia : 

MBS PARIS SUPPLY 

- FENETA TA HINKA - 


Old mask di : Sex i Karnaval. 
E pastor di : Oy bo ta bay fyerno. 


Altijd Laat Maatschappij (ALM) 
di : Mihor lat ku nunka. Cuba. 


E Cubano di : Tanto bochincha 
pa un boter di rom, i un sigá ? ? 

Forum na Hilton : 

Hulanda ta chines di Europa. 
Hulandes ta lanta nivel di bo 
lombrishi (navel). 


Aha lucha Arubiano 

Sjors ku Sjimmi na mando ! ! ! 


Si bo tira nos ta schors bo. 


| ARUBA BOTTLING COMPANY 

0 TA CONF'IA CU GOBIERNT) CENTRAL LO HACI TUR LOKE TA DEN SU ALCANCE PA 
| ATRAE INDUSTRIAS NOBO PA ANTILLAS 

fj 

o ASINA CREANDO CENTENARES DI TRABOU PA TATA DI FAMIANAN ANTILLANO ! ! ! 

REDAKSHON DI FENETA 


FRANCISCO SPROTT 
rFANCISCO CELAIRE 
RAYMUNDO JANGA 
RAMON TODD DANDARE 
JOYCE PEREIRA 
JUANITA DE CUBA 
ADI MARTIS 
EDDY MARCHENA 


ADMINISTRASIION DI FENETA 


Patiastraat 44 
Telefon 2548 
Dakota 


Nos ,? Dierentuin’ , 


Un pweblo ku ta interesa pa hu- 
manidat tambe ta interesa pa na- 
turalesa. 

Hende, bestya i mata ta parti 
di naturalesa. Si Pweblo no ta 
mustra ni un tiki interes den bes- 
tya ta ki sorto di pweblo nos ta? 
Si nos a laga dierentuin bay per- 
di ta falta di un sentimento serka 
nos. 

Syerto hendenan a yega di bisa 
den historya : Munstra mi graf di 
un pweblo i lo mi bisa bo kon nan 
ta trata e bibonan. 

Nos ta bisa : Munstra nan kon 
nos ta anda ku bestia i na:n lo sa 
kon nos ta trata hende. E nomber 
ta papya pa su mes: bringa mosa. 


Politik di laba seso 


Inglatera a yuda mata Hiafra. 
Di kon ? 

Nan kyer e petroleo. Nan no 
ta hasi nada kontra Rodesia. Di 
kon ? 

Hopi di nan ministronan tin pla- 
ka de n Rodesia. 

Nan ta yama e wega aki politik 
di ekonomia. Nan ta hunga ku e 


paisnan subdesaroya tambe. 

Na Antiyas nos ta bayendo den 
mes-un rumbo. Ki mi tin ku nes 
ku pweblo. 

Ora mi baha mi ta baha ku 
plaka of posishon sigur. Lo mi 
ta kens pa no probecha di e opor- 
tunidat. Tanten ku pweblo ta ak- 
septa nos ta probecha. 

Politikonan kyer pa tur hende 
hasi nan trabow bon i honesto ko- 
mo idealista. Ora puntra nan pa- 
kiko nan ta kumpra i gaña pweblo 
ora di kampaña, nan ta bisa esey 
ta nos asunto politiko. 

No mi shon abo ta mes-un hen- 
de ku tempo di kampaña, un titu- 
lo di eilandsraadlid, o diputado o 
statenlid o ministro no ta kambya 
bo aktitut. 


ENSE-NJANZA 


Tirando un bista riba e “presu- 
pwesto” di Merca i Rusia nos ta 
mira ku na e paisnan ey ensen- 
yansa ta un di e “postnan” mas 
grandi. 

Na Merca nan tin skol pa siña 
planya enseyanza den futuro. 
Eynan hendenan ta sinta siña 
otro hende kon pa plaña ensen- 
yansa pa aki 25 aña por ehempel: 

Na hopi pais avansa no sola- 
mente tin DERECHO di haña en- 
senyansa sino tambe DEBER DI 
TUMA ENSENYANSA. 

Na barios pais avansa nan ta 
trata di kambia e edad di deber di 
tuma ensenyanza di 14 of 15 pa 
18 aña. 

Aki na Aruba B.C. tur aña ta 
saka hopi plaka pa ensenyansa. 

Aki riba nos ta mira barios 
ehempel saka foi mundo ku ta 
mustra nos ki seriédaat nan ta ha- 
si ku enseyansa i ku tur rason pa- 
sobra un pais pa otro kada dia ta 
ripara ku ensenyansa ta un di e 
fundeshinan más prinsipal riba 
kwa e futuro di un pais ta basá. 
Sinembargo na fin di kada aña di 
skol despwes ku e raportnan sali, 
ta riparable ku atrobe ensenyansa 
a fayia na A n tiyas. 

Kada aña mas o rnenos un ter- 


ser parti di nos muchanan ta ke- 
da sinta. 

A base di e terser parti aki nos 
por bisa ku nos ensenyansa ta fa- 
ya : un terser parti ke men ku di 
kada 10 mucha por lo menos 3 ta^ 
keda sinta. 

Boso, lektornan, pagadornan di 
belasting, ta realisa kiko. esaki ke 
men ? Pasobra ta ku boso pla- 
ka di belasting ensenyansa por 
wordo realisa. Pensa esaki bon 
un rato. 

Suponiendo ku bo ta paga 
f. 100.— di belasting pa aña ; 
f. 33.— ta bay pa ensenyansa, un 
terser parti di ensenyansa ta ben- 
tá afo, esey ke men f. 11.— di 
f. 33.— at bentá afo por nada, ke 
men ku di kada f. 100.— di belas- 
ting ku bo paga f. 11.— ta por na- 
da, por a wel keda ku ne den bo 
sako hasi algo otro kuné. U’n ta 
tristo ? 

Pero tog, abo mes ku ta perde 
pa aña f. 11.— di bo f. 100.— no ta 
protesta, no ta bisa náda, por ta 
keha ’ki, keha ’ya kisas, pero no 
ta hasi ningun esfwerso pa meho- 
rá e sitwashon aki. Awor, si taba- 
ta e plaka ey so. 

Ta fregá berdat di perde plaka 
di e manera ey , pero pió ta e pér- 
dida pa e kriaturanan mes ku ta 
perde aña tras otro, kada bes pida 
BIDA bentá afo, i esey na nos 
opinyon mester ta e punto riba 
kwa henter un pweblo mester lan- 
ta i pidi gobyerno, maestro i maes- 
traanan duna kwenta. 

Si nos, pweblo, ke wordo reko- 
nosi i respetá pa otro hendenan, 
nos tin ku trata di mehora e si- 
twashon aki, prome ku ta laat. 

Pueblo, rik bo kwenta. 


Beisbol na Panama 


Aki poko tempo un deiegacion 
di beisbolista Antiyano ta bay Pa- 
nama pa representa Antiyas aya. 
Mi ta supone ku por lo menos un 
20 pa 25 hende lo bay, kwalnan ta 
e beisbolistanan mes i miembro- 
naji di direktiva di bond. Ke men 
ku pa mas o menos 25 hende bia- 
henan mester wordo pagá i tam- 

be estadia na Panama. 

Lectornan lo kompronde ku e 
weganan aki lo sali algo masha 
kostoso pa bond di beisbol. E re- 
presentantenan di Antiyas ta bini 
prinsipalmente foi Uorsow ku al- 
gun hungador di Aruba aserka. 

Pakiko asina ! Simplemente pa- 
sobra ku. Corsow a derota Aruba 
den selekshon i aktwalmente ku 
e kampeonato pa Copa e dos team- 
nan di Corsow ta derotando Aru- 
ba atrobe, ke men ku nan tin de- 
recho di traha team pa bay Pana- 
ma. 

Un bon lektor a ripara kaba ku 
mi ta bay pa dos kritika funda- 
mentalmente tokante un turneo 
den kwa Antiyas ta partisipa. La- 
ga mi pone dilanti ku ta masha 
hon .i util tin biaha pa mustra ka- 
ra den estranhero. Loke mi ke bi- 
sa ta ku pa regla mi'no tin nada 
kontra di manda un team di de- 
portes afo pa representa nos pwe- 
blo. 

Si' tni ta L kohtra si bond, ku ape- 
nas ta saká pláka foi e weganan 
di kbpetitie, ta bay manda repre- 
sentaantenan, mientras tanto ku e 
nivel di beisbol aki na Antiyas áña 
pa aña ta birando menos. Esaki 
ta plaka bentá afó i mal represen- 
tashon di Antiyas den estranhero. 
Durante e kampeonato ultimo aki 
nos a papia ku diferente beisbolis- 
ta tanto di Corsow komo di Aruba 
i tur tabata di akwerdo ku e kali- 
dat di beisbol aktwalmente ta ma- 
lo. 

Pakiko por ehempél bond no ta 
buska un bon entrenador i coach 
pa alsá nos nivel di beisbol atro- 
be ? Djies para e biaha i usa e 
plaka ey pa trenmento i otro aña 
of aki dos aña, ora ku tin un tur- 
neo atrobe bay bon prepará i e 
ora ey saka kara di Antiyas na 
un manera mas responsabel. 

E keho ku no tin plaka pa pa- 
ga un bon entrenador a bay perdi 
e ora ! 

I pakiko semper mester wordo 
hungá play-offnan pa disidi kwa 
isla ta bay forma team di beisbol, 
futbol, etc. etc. 

Lo no ta miho ku e bondnan in- 
dividwal kontinuamente, por ehem- 
pel un of dos bes pa luna ta tren 
nan miho hungadornan i un ves 
den dos luna lo tin entrenamento 

sentral, esta ku e miho hungador- 
nan selektá hunto na Aruba, Cor- 
sow of pa mi parti na Bonaire. 

No, asina ku bin un invitashon 
of ta yega un notisia ku lo bin 
kwalkier team, ta kore tren purá- 
purá pa mustra ku tog a wordo 
getren. Of, mes ora mester wor- 
do hungá play-off pa disidi kwa 
isla lo representa Antiyas. 

Koi loco, koi makako. 

Si e direktivanan di e diferente 
bondnan usa nan sinti sano, nan lo 
bin na mes konklushon. Pero ki- 
sas nos proposishon ta duna di 
mas trabao, i pesey kizas . 

I tog, kada bes nos ta ripara ku 
nivel di futbol ta baha, nivel di 
beisbol at baha, nos ta atrasando 
den basketbol, volleybol, tennis, 
etc. 

Kada ves nan por ripara ku du- 
rante kompe'titie menos i menos 
mirones ta bin mira wega. I tog, 
nos direktiva as tigi e kaminda 
bieuw, bieuw i frot ! 


Nos Holland Town 


Ya ta añanan largo nos ta ten- 
de e boroto aki. Te ainda nada 
no a wordu hasi. Pakiko ta tar- 
da asina hopi ? ? ? 

Tur hende ta kontra Holland 
Town ? 

Pakiko nos no ta bini ku un 
Arowak Town ? Hendenan ta ke- 
re ku ta pa komersyante so ? 

Nos a investiga e problema aki. 
Nos a bai papya ku 86 hende di 
diferente ramo den nos komunidat. 
Aki ta sigi poko di nan remarka- 
nan : 

Si, drecha San Nicolaas, rneho- 
ra sitwashon di e kayanan, hasi 
algo di e village. Kibra tur e kas- 
nan den village i traha kas drechi 
pa e hendenan. 

No trek e hendenan ku notisia 
falso di futuro Holland Town, 
myentras Holland ta konosi pa su 
limpyesa. Pakiko mester bini ku 
un kos di otro tera ? 

Nos no tin nos mes kosnan ? Ta 
bira tempo pa hala atenshon ari- 
ba lokwal ta di nos. Holland a 
traha un Aruba Town ? ? Ora Hol- 

land Town bini nan ta trese Hol- 
lands hoeren i flikkers tambe ? 

San Nikolaas ta yen di Holland 
stieet kaba, awor lo bini Holland 
oj eech tambe ? E hendenan den 
Ilolland Town ta bay kana ariba 
“klompen”? 

E komersyntenan mes no por 
usa nan seso pa pensa kon pa trek 
turista ? 

Of nan kyer pa plaka lora dren- 
ta sin ku nan ta hasi esfwerrco ? 
foei. 

Holland Town, hopi buya, poko 
plaka. 

Holland Town, een dood geboren 
dorp. 

Holland Town, plaser pa turis- 
ta. 

Holland Town, i hamber i krot- 
nan ta flota. 

Drecha San Nicolaas su nesesi- 
datnan urgente promé ! ! ! 

Dag Holland Town daaaag ! ! ! 

Abono 


Pa mey ana / 1.75 pa Antiyas 
/ 3.— pa Holanda 

Kada abonado ku trese dos of mas 
abono ta haña e otro mitar aña 
gratis. 


Reakshon 


Manera mi a scirbi biaha pasá. 
awor ta tempo pa actua. 

I si nos kier cuminza actua nos 
tin cu bai verifica riba ki tereno 
nos por yuda promove papiamen- 
to. 

Examinando nos mes riba e te- 
reno. ei nos ta ripara con pober 
nos conocemento di papiamento ta. 
Sigur cu nos ta papiele, compren- 
dele y lesele. 

Pero mas aleuw ? Kiko bo sa 
di su origen ? Su desarollo y his- 
toria ? Cualnan ta e escritornan 
cionoci ? Nos tin algun pintor ho- 
pi conoci den exterior ? 

Cualnan ta nos musicantenan 
renombrá ? Bo ta gusta e sistema 
nobo di scribi papiamento ? 

Asina e preguntanan por sigi y 
si bo por duna bon repuesta riba 
ta biba riba nos tera y mester 

adapta su mes cu sistema y cus- 
tur anto bo tin hopi interes den 
nos papiamento y nos tera. I si nos 
ta conciente di nos fallonan, nos 
no por bai duna ningun hende y 
ningun instancia e falta cu papia- 
mento a keda asina tanto tempo 

Ko’y chambon mester yega na 
su fin aki na Aruba i Antiyas. 
primi den un hoeki. 

No ta ningun hende o instancia 
ta duna un lenga su importancia, 
pero ta henter pueblo. I bao di nos 
mes hendenan tin cu ta kere cu 
Papiamento ta un lenga inferior 
pasobra e ta wordu papiá door di 
un minoria di hende compará cu 
e otro lenganan. Pero ta exacta- 
mente door di e grupo chikito aki 
nos ta sinti nos mas ansioso pa de- 
fendele contra e lenganan gigante 
cu por bin influencia y tal bez ca- 
ba cu nos papiamento; nos papia- 
mento, cu di e tesoronan di mas 
grandi cu nos ta posée. Majoria 
di e islanan rond di nos no tin nan 
mes lenga unico manera nos, si- 
no un dialecto di ingles of fran- 
ces nan ta papia. Awor pa nos 
por trese papiamento riba un ni- 
vel mas halto ta nos tur tin cu 
pone man na obra na un manera 
of otro. 

Tambe door di introduci e les- 
nan den klasnan primaria, nos ta 
bai hanja mas interes den locual 
nos papiamento ta contene. Awor 
sin duda algun hende, special es- 
tranjeronan, lo bin protesta con- 
tra e novedad aki na school. 

Riba e punto aki mi pór bisa lo 
siguiente: Cada major cu tin un 
yiu ta bai school aki na Antillas 


tumber di biba manera un Antilla- 
no. Si e no haci esaki e no ta 
wordu accepta door di comunidad 
y ta keda para su so. Bao di e 
sistema di nos bida aki tambe ta 
cai educacion di nos yiunan cu 
awor nos kier lanta na nos ma- 
nera y no na un manera oprimi 
cu nos tin te ainda, sea sincero. 

Sigur cu e lenga hulandes o in- 
gles, tambe spanjo ta importante 
pa estudionan avanza. Pesei na 
primaria nos por pone hulandes 
den eerste cu tweede klas manera 
un gewone vak, y no een hoofd- 
vak. Semper mi ta puntra mi 
mi mes : Pakiko, pero pakiko mi 
tin cu dirigi mi mes den un lenga 
stranjo na mi muchanan, siendo 
cu mi por haci esaki den mi pro- 
pio lenga ? 

Ñan lo compronde tur e proble- 
manan mas rapido y tambe e am- 
bfente un poco stranjo lo no tei pa 
nan y esaki lo duna nan brio pa 
trata mas familiar, mas concien- 
te y mas sigur di nan mes. 

En berdad, ta ki koi kens mi ta 
hasi ? 

Mi ta hinka e muchanan den un 
calumnia sin tin mester. Pero e 
Tey d’i ensenjanza ta exigi esei di 
mi, alavez tur e boekinan ta tra- 
ha pa duna lesnan na hulandes. 
Esaki ta causa cu hopi mucha den 
school primaria ta keda sinta ; 
aki tambe e ley di deber pa bai 
school ta haci hopi falta. Tur e 
doblacion di klasnan aki ta un 
gasto granai pa gobierno, cual 
gastonan por wordu menoriza di 
haci un cambio drastico na school- 
nan. E ta sigi. 


REAKSHON 

Na e momento aki mi a ricibi 
“Feneta” No. 4. Masha danki. 

Si mi no ta ekivocá te ainda rni 
ho a pagá kontribusion, pero mi lo 
scirbi cas pa nan pagele pa mi (no 
pasobra cu mi no por paga, pero 
asina boso tin e cens mes ora). 

Kada bez mi ricibi “Feneta” ta 
un sorpresa agradabel, ja cu mi 
tabata un poco pesimista tocante 
e “levensduur” di boso revista, 
pero awor mi ta ripara cu mas i 
mas hende ta scirbi algo den “Fe- 
neta” i poco poco e raiznan ta 
creciendo. 

Mi ta spera cu algun dia e palo 
lo paii fruta di bon calidad. Esa- 
ki ta mi deseo pa “Feneta” pa an- 
ja 1970. 

Ta hopi biaha caba mi a pone 
mi mes pa scirbi boso, pero mane- 
ra lo ba ripara te ainda nunca e 
deseo a wordu konkretisa, e biaha 
aki si mi a mara mi rnes na mi 
lesseñaar pa mi scirbi e carta aki. 

Con cos t'a ey banda ? Ba ri- 
cibi e boeki cu mi a manda bo ? 

I ke ubo di “De Groene ”! bo ta 
ricibiele ? 

Mi ta spera di tende di bo. 

Kiko ta e punta di bista di 
“Chuchubi” Piba “Feneta”? OF 
te ainda e no a duna su opinion ? 
Mi ta supone cu boso den un sier- 
to sentido ta konkurencia pa 
“Chuchubi”, aunque boso benade- 
ring ta otro. Boso ta acepta kon- 
tribusjonnan puramente literario 
of no ? 

Entre mi estudio, mi lesamento 
di boeki i mi interes den politiek 
mi ta purbando di skirbi algo ku 


PA SEMPER BO POR SER RECORDA, 
SORPRESA BO AMIGONAN Y MUSTRA 
NAN BO MIHÓ DESEO KU UN NECHI 
BUKÉT DI FLOR DI : 

BERTHA‘S Flowershop 

MAINSTREET 26 — SAN NICOLAS 
TEL. 5544 — (NA KAS 5524 


DIRKS LUMBER YARD 

} 

0 BERNARDSTRAAT 106 SAN NICOLAS 
TA E ADRES PA BO 
MATERYALNAN DI CONSTRUKSHON 


<} \/ 
h 

\ 

/) 


E FERF KU A HACI FUROR RIBA MER- 
KADO TA : 

• . U 


“Radar Paint 

por jama, si bo tin gevoel humu- 
ristica, literatura. 

Quizas qualquier dia lo mi man- 
dá bo un di e probeerselnan. 

Mira : den “Feneta 4” riba pro- 
mé pagina boso a pone e opmer- 
king di e señorita cu no kier “Fe- 
neta” pasobra “e no a casa ku yiu 
di Antijas. Werk e cos aki uit, 
swa. Habri e discusjon tocante e 
asunto ey door di un articulo chi- 
quito over di e kestion aki. Purba 
si ta posibel, peil e opinion di co- 
munidad riba e asunto precair aki, 
pasobra hopf hende no gusta yu di 
tera bini cu macamba Antiyas, 
solamente hopi vez nan mes no sa 
pakiko mes 

Lo ta interesante pa hanja sa si 
nan actitud ta otro ora yiu di te- 
ra casa cu mericano of un hende 
di suramérica. 

Manera “Feneta” ta bisa : Ey 
bow tin glas. 

Enfin, nos lo weita con cos lo 
bai, no tin purá cu e cos aki. 

Otro cos : Den casi tur numer 
di Feneta boso ta dedica hopi es- 
pacio na racismo na Antiyas. No 
lubidá cu tin un bron di racismo 
riba locual casi ni un hende ta pa- 
pia, esta e racismo di e turistanan 
jnericano cu ta bi n i den gran can- 
tidad Aruba. Nan ta pertenece na 
e “middle class” mericano i mayo- 
ria di nan ta racista ragá, i mi ta 
sigur cu den e hotelnan na Aruba 
hopi bez cosnan ta pasa cu ta go- 
dido. Lo ta interesante pa papia 
cu e muchanan cu ta tráha na ho- 
tel pa weita cu en berdad actonan 
di discriminasjon ta pasa. Ademas 
e Rubianonan blanco di nos bour- 
goisie cu tin contact cu e merica- 
nonan ta wordu stimula den nan ra- 
cismp contra e Rubianonan colo 
scur. Y no lubida e racismo di 
Lago cu su colony solamente pa 
mericano, asta lama (Baby beach) 
nan a monopolisa pa (99) anja), 
asina cu ora un Rubiano ta landa 
ey nan un warda ta bin sakele foi 
awa pasobra e mester ta miembro 
' i ESSO CLUB i ar.tes e club aki 
tabata pa mericanonan so. 

Naturalmente nan por bisa cu 
si bo kier landa den Baby Beach 
bo mester bira miembro di E. C., 
pero si mi no ta ekivocá tin un 
ballotage commissie cu ta black 

E ta kontinwa na pagina 8 


Atenshon 
”Ambtenaren ?, di 
Inko. 


Bosonan a bay kontrola kaba si 
doño di un pakus grandi den Nas- 
saustraat a kambya e profeshon 
di tur e mucha muhernan ? 

E mester ta kambyá di “schoon- 
maakster” pa “verkoopster”. E 
mucha muhernan aki ta hasyendo 
trabow di “verkoopster”. 

Pero nan ta haña e pago, e sa- 
laryo di “verkoopster” tambe ? ? ? 

E doño a prindinti. 

Check si e a kumpli ku su pro- 
mesa. 


Papa di Roma 


E homber aki ta kere ku e ta 
biba den tempo pasá, ku tur mes- 
ter bisa si papa. 

Nos no ta gusta su moda di ak- 
twa i papya. 

Amigoe di Aruba semper ta po- 
ne su chistenan antigwá a deleyte 
di un i tur. 

Korda stima papa, anto syelo ta 
sigur (si bo guli tur kos ku e bi- 
sa manda bow). 


Karta abierta na 
VITO 


Ta basta tempo kaba ku nos ta- 
bata ideá di manda Vitó nos opi- 
nion tokante e kontenido di Vitó 
desde ku Stanley Brown a hasi su 
ekibokashon di bay den politik. 

Si nos kompara tur loKwal a 
wordu skirbi prome ku Satnley a 
tuma despedida ku lokwal a ser 
skirbi bow di e redakshon nobo, 
nos ta bin na lo siguiente : 

1. Tempo di Satnley Vitó tabata 
kritika tur inhusticia di ken ku ta, 
i alaves tabata .duna* mgske ta al- 


gun alternativo. Sigur, Stanley ta- 
bata lucha pa pweblo, tabata ha- 
bri wowo di pweblo pa hasi’é kon- 
siente di su sitwashon. Awor na- 
turalmente nos por bay diskuti 
tokante lokwal Stanley a logra ku 
su Vitó. Tanto hende, tanto opi- 
nion. Nos opinion ta ku Stanley 
a pone pweblo realisa ku mester 
bin un fin na e ultrahe komete na 
dje pa añanan largo. 

2. Awor nos ta haña un redak- 
shon ku ta kambia ku biento. Se- 
gun klima politiko ta, asina Vitó 
ta. Si, na moda di bisa, awe un 
Frentista bisa A, Vitó tambe ta 
kore skirbi A i si otro siman e 
Frentista kambia su opinion p a X 
Vitó tambe a kambia skirbi X. 
Den tempo di Stanley henter D.P. 
ta worde mandá limpi limpi. Awen- 
dia Vitó ta trata di skapa mas 
tanto posibel e kon-gobernadornan 
di Frente. 

Ku otro palabra, asina liber ku 
V itó tabata ta, asina mará e ta 
awor. 

Si ta un organo di partida Vitó 
ta,~ anto skirbi esey tambe na ka- 
bes di e semanal. 

Permiti nos un ehempel: te awe 
nos no a lesa nada den Vitó ainda 
tokante e abuso di Sr. Rozendaal 
(tempo ku e tabata deputado) kon- 
tra su kolega(nan) durante e ei- 
landsraadvergadering den kwai a 
wordo disidi ku obreronan lo a 
haña nan 21% di owmento en ves 
di 10%. 

Vitó mester a skibri ku Vito ta- 
bata kontra e MANERA riba kwa 
e obreronan a haña nan sweldo 
minimo hustificá. 

Mientras ku Sr. Pijpers ta kaba 
di bisa ku B.C. lo pensa i deliberá 
ainda tokante e 21%, UN MINUT 
despwes Sr. Rosendaal ta laga sa, 
ku si, semper el a komprende ku 
ta imposibel ku tal i tal i djies ey 
Sr. R. tabata obrerista ’ki, obre- 
rista ya. Ta pone nos kor ia ku 
despwes ku Willemstad a kima 
den menos ku 24 ora Sr. Bwker 
por a duna permit pa hisa sweldo 
di obreronan. Awor, ta ki diferen- 
sia basiko tin entre e akshon di 
Sr. Bikker i esun di Sr. R. E ak- 
shon di e ultimo mester ta pió pa- 
sobra esey no solamente tabata de- 
mostra ku asuntonan ku konse- 

kwensianan grandi no ta wordo 
studiá et ol, pero tambe ku Sr. R. 
no tabata tin ni di minimo desen- 
sia humano i padamentario pa ku 
su koleganan Pijpers, ets. ets. Sr. 
diputado Pijpers ta supone di kar- 
ga responsabilidat di e decision di 
Sr. R., pero disidi no. 

Ken por bisa ku si tur e dipu- 
tadonan a ñaña chens pa disidi 
(manera mester a haña chens pa 
disidi (manera mester ta) ariba 
e kwestion aki, tambe e 21% 
(hustifiká) lo a wordo lográ ? 
Bergwensa di demonstrashon di 
un one-man-show (diktatura) asi- 
na. Na unda nos por lesa esaki 
den Vitó. 

Un otro punto: kibra algo ta 
masha fasil. Ken ku ta por kibra 
kiko ku ta te ku nada lo resta di 
dje. E difikultat ta ku ora bo a 
kaba di kibra algo, bo mester tin 
algo otro i algo miho pa re-empla- 
sa i esaki ta e fayo di Vitó. Bo’n 
ta gana nada si bo ta siña pweblo 
kibra i no siñé pensa di tal mane- 
ia ku e mes por yuda su mes. Den 
otro palabra: kiko bo ta gana 
siñanuo un pweblo pensa destruk- 
tivo, mientras tanto ku bo skirbi- 
mcnto por lo menos mester ta edu- 
kativo o positivo. 

Nos por ta di akwerdo ku tin 
ves bo mestér kibi’a prome ku bo 
drecha, pero musfra tambe kon 
pa drecha ! Si ta alsa Vitó ke 
alsa su rumannan den lucha fei 
nan miseria, ta bon, pero no saka 
nan fei un miseria hinka nan den 
un otro. Alaves lo siguiente : 

Pweblo a lamta, pweblo ta aler- 
ta. Tene kidow, pasobra, siguien- 
do asina pweblo lo tin basta di 
boso. Pweblo sa awor kilro ke 
men: tene pweblo bobo, i io no la- 
ga nan tene bobo atrobe. 

Si Vitó ké hasi manera hasta 
Frente nan na kritiká, miho kri- 
tiká algo basiko anto i no kwenta 
di fiesta pa haña plaka pa fondo 
di Frente 'algun luna pasá) so. 
Esaki tabata uniko kritika ku Vi- 
tó a duna Frente te ainda. 

Ko’i loko, nesesalrio sinembar- 
go, pero tin hopi otro kos mas im- 
portante di skirbi, p.e. pakiko Go- 
dett no a hiba lider(nan) sindika- 
Tista di trahador di .waf di Aruba 
’iambe Alemania, o di kon Stanley 
no a hasi TUR su esfwerso pa 


haña subsidio di gobyerno pa laga 
de Palm bini dia di e Forum to- 
kante papyamento ? 


Jonckheer 

Gouverneur 


Pa kiko mester di un “gouver- 
neur” ? 

Pa firma papel ! 

Pa sakudi man na resepsi ! 

Pa kontrola si e uniform di e 
“mariniernan” ta bon ! 

Pa representa la reina. 

Por ehempel pa papya Hulandes 
na tur okasyon ofisyal kaminda 
mayoria di nos pueblo no ta bay. I 
si nan bay nan no ta tende nan^ 
mes lenga. 

I si bo no tende bo mes lenga 
esey kyer men ku esun ku ta pa- 
pya no ta Antiyano e ora ey pero 
un popchi Hulandes. 

Gouverneur na Antiyas a bira 
algo super politiko. 

Esaki ta e kos ku bo tin ku ha- 
si pa bira gouverneur. 

Soru pa ora bo nase bo no parse 
Antiyano. 

Drenta politik i gaña e karne- 
nan ku semper ta buska un war- 
dador pa nan sigi syegamente pa 
nan grasya o desgrasya. 

Laga hendenan di bo partido 
manda karta pa la reina ku bo 
nomber ariba, pa bo bira gouver- 
neur. 

Despues bo ta bay un aña Hu- 
landa. Ya e hendenan ta kere ku 
bo no ta afilia mas ku un partido. 
Si, pasobra e hendenan ta kens. 
Nan ta kere tur kos i nan no ta 
puntra pakiko i kon e kos ey ta 
posibel. 

Ta esaki tabata e wega promer 
ku 30 di Mei. Pero chambonada 
mester yega na su fin. Nos no 
mester di e sorto di chalakanan 
aki na Antiyas. 

Hasi un baby ku nase gouver- 
neur siné pa papya Hulandes i 
skirbi pa e firma su nomber. 

Siña e hendenan pa respeta i pa 
hinka rudiya i pa alaba e echo aki. 

En berdat aki na Antiyas ta 
wega so heride ta hunga ku hende. 
Nada no ta seryo. 


Ta bira tempo pa nos kambya 
pasobra e seryonan lo spula nos. 


Skwadron Hubenil 

(Teenage Squad) 


Skwadron Hubenil ta e pagina 
ku ta skirbi tokante teeners aki 
na Aruba y opinion nan di tur 
hende chikito y grandi. Esaki ta 
e pagina ku tur teenersnan mester 
lesa, pasobra e ta spesyal pa nos 
teenersnan. Asina ta pwes “KEDA 
PENDIENTE” pa lo sigyerite. 

SONG FESTIVAL ANTILLANO 

Algun siman pasá a wordo tene 
aki na Aruba song festival antilla- 
no cual finále a wordo tene na 
Corsow. Y FENETA tambe tin 
un remarque chiquito tocante es 
songfestivál aki. 

Manerao hopi hende por a niira 
Songfestival to baiendo atras. Wel, 
esaki ta simplemente pasobra e ta 
wordo mal organisa y si e o v gani- 
sadornan sigi asina anto si nos por 
conta cu aki dos anja no tin song- 
festival mas. 

Algo tocante e partisipante nan. 

Wel, “artista” tin hopi aki na 
Aruba pero nan mester worde apo- 

ja. 

Por ehempel : Un persona cu sa 
hopi di musica mester juda e jo- 
vennan aki, y a'sina nan por bai 
hopi dilanti. 

Tambe e maestro di ceremonia 
mester tin e nomber y e cancion 
cu e partisipantenan lo bai canta 
y no warda te na es momento cu 
nan ta subi stage pa puntra nan. 
manera a pasa na Aruba. 

Un cos cu a pone e partisipante- 
nan rabia tambe ta cu nan no a 
hanja stoel pa nan sinta, nan mes- 
ter a keda para patras di scherrn 
warua nan beurt pa canta. Loque 
a pone e partisipantenan bira ma- 
sha nervioso tambe tabata e mi- 
crofoon cu tabata faja continua- 
menfe. Cos cu hopi partisipante a 
laga sa ta cu: Si, e organisadornán 

mester sigi asina nan no ta canta 
mas. 

Remarque tocante e artista nan 
estadia na Korsow. 

Pa cuminsa e muchanan aki a 
wordo laga completamente riba 
caja nan no a hanja ningun pen- 
sion pa nan keda refresca nan mes 
y si nan a hanja mes nan mester 
a paga tur cos nan mes. E hoben- 
nan aki a wordo buscá for di Aru- 
ba pa bai competi na Corsow pues 
nan mester a w’ordo tratá mucho 
mas mihor cu nan a ser tratá. 

Theater West-End 

Lo tabata hopi mas mijor cu 
nan a jama e theater aki lo si- 
guiente : 

“WILD WEST THEATER," si 
pasobra e parse un bar di den e 
pelicula di Django. E kleedkamer 
ta un hoki di 4 cm pa 4 cm y hopi 
sushi, tambe tur cos tabata rebor- 
tia y sin wasbak. 

E pub'lico tabata “Huilen van de 
pet" pues masha tristo. 

Algun tipo masha rebelde ta- 
bata sinta ariba e podium, mien- 
tras cu den sala tabata tin basta 
lugar pa nan sinta. 

A jega un di nan mitar barica 
afor oia cu su amigonan a cumin- 
sa gritele el a baja su carson den 
tal direccion cu tur hende por 
comprende. 

Laga nos spera cu songfestival 
lo bai cu mas smak y cu e lo bira 
algo tremenuisimo e anja aki HO- 
PI EXITO esei ta SKWADRON 
HUBENIL su deseo. 

CARLOS 


Demokrasia 

di 

Pishi Dorko ! ! ! 


Pa tur hende ta algo natural 
ku nan tin posibilidat di vota ora 
tin eleks'non atrobe. Pero e echo 
aKi no tabata asina natural den 
temponan pasá. I ainda tin hopi 
tera kaminda esaki no ta asina. 

Na Swisa e señoranan no tin de- 
recho di vota. Hopi tempo pasá no 
ta tur homber por a vota. E tem- 
ponan ey e derecho di vota tabata 
kombiná na e echo di si bo tabata 
paga un syerto suma di impwesto. 

Te ainda na Irlandia bo dere- 
cho di vota ta depende si bo tin 
bo mes kas. 

Den otro tera e hendenan ku 
kyer tuma parti na elekshon tin 
ku inskribi nan mes adelantá y na 
mes momerito syerto eksigensya 
ta ser pidi. 

Esta si bo por lesa i skirbi. Esa- 
ki bo ta haña den syerto lugarnan 
den Estados Unidos. _ 

Na Antiyas tur habitante di 21 
aria pariba ta haña un yamada pa 
bin vota. Tin un grupo chikito di 
hende ku ta ekskluwi di votamento. 
Eseynan ta e hendenan ku ta bas- 
ta tempo den prison i hendenan 
ku a wordu kwalifika loko i hen- 
denan ku hues a kita nan derecho 
di syudadano. Kiko kyer men ‘ de- 
recho general di vota”? Abraham 
Lincoln a bisa ku demokrasia 
kyer men : “Gobernamento dor 
di pw'eblo, pa pweblo i ariba pwe- 
blo”. 

Nos por papya solamente di de- 
mokrasia si tur hende tin e posi- 


biiidat pa tuma parti den gober- 
namento di nos isla o di Antiyas. 

Den praktika di kada dia esaki 
no ta posibel. Den un syerto perio- 
do di historya Greko, henter e 
poblashon di un syudat o pweblo 
tabata bini huntu ariba un plasa 
i eynan nan tabata disidi tokante 
asuntonan ku tabata nesesaryo. 

Ariba Aruba ku nos 60.000 ha- 
bitante esey no ta posibel mas. 
Pero pa laga tur hende disidi tog, 
mester di hende ku ta pensa na 
mes un manera tokante di hopi 
asunto. E hendenan aki ta bini 
huntu i nan ta vota pa un di nan 
ku lo bay papya i tuma desishon 
den nan nomber. Pasobra e ta un 
di e grupo di hende ku ta pensa 
meskos tokante di problemanan 
importante. 

Un grupo di hende asina ta bi- 
ni huntu. Nan tur ta di akwerdo 
i nan ta pensa meskos tokante di 
un gran kantidat di problema ku 
ta importante pa gobernamento di 
pais. E ora ey nos por papya di un 
partido politiko. 

Den un demokrasia semper tin 
partidonan -politiko. Tin- byaha 
dos, pero tin byaha hopi mas. Tin 
tera ku ta yama nan mes un de- 
mokrasia anke ta un partido poii- 
tiko so nan tin. 

Esey nos por mira den syerto 
paisnan na Afrika i Asia i den 
syerto paisnan den Europa oryen- 
tal. Den poko di e partidonan ku 
a ser menshoná esey kyer men, ku 
den esun partido ey ta eksisti di- 
ferente grupo, ku tin byaha ta 
•traha manera ku nan tabata dife- 
rente partido. Pero laga nos kon- 
sentra un rato ariba e sitwashon 
kaminda tin diferente partido po- 
litiko. 

Tanto kabes i tur kyer ta hues. 

Si bo puntra hende nan opinyon 
tokante di shenti un (101) kos ku 
ta hunga un rol importante den 
gobernamento di un tera, bo ta 
haña diferente kontesta. Kaaa un 
hende ta pensa net un krenchi otro 
tokante loke tin di sosede. Pa ye- 
ga na un desishon mester forma 
un mayoria di hende ku ta di 
akwerdo tokante lokwal mester 
wordu hasi. 

Un partido politiko ta un grupo 
di hende ku ta di akwerdo den 
e puntonan kardinal. Tokante otro 
asuntonan detayá nan por tin un 
diferente manera di pensa. 

Hopi byaha bo por haña sa mas 
o menos kwa direkshon un partido 
ta pensa, si bo ripara nan norrber 
politiko. 

Un partido sosyalista ta pensa 
kompletamente otro ku un parti- 
do liberal. Nos lo bini bek ariba 
e nifikashon di e palabranan aki 
den un otro publikashon di Fene- 
ta. 

Aki nan nos kyer bisa ku e nom- 
bernan politiko esta sosyalista, li- 
beral, konservativo ta mustra ku 
den politiko tin partido, ku tia 
ideanan ku ta kompletamente otro 
en kwanto kon pa goberna un tera 
i un pweblo. 

Kada kwatro aña tin elekshon 
ariba Aruba i Antiyas. E ora ey e 
diferente partidonan ta bay serka 
e votadornan i nan mester mustra 
nan programa den kwal nan ta 
mustra pa kwa kosnan nan kyer 
bringa den e kwatro añanan beni- 
dero. 

Aki na Aruba i Antiyas no tin 
diferente ideologia den e partido- 


nan. Tur ta mes un potoshi. No 

tin penaamento ni planeamento te 
ainda. 

Tesey nan ta buska voto na un 
manera baho, spekulando ariba 
sentimento i no ariba pensamemo. 

Tur hende sa ku bo no por s.on- 
struwi algo si bo no pensa. 

Na otro tera si e diferenta par- 
tidonan ku un diferente programa 
i un diferente ideologia i un uife- 
rente pensamento pa hasi algo ta 
bini ku un programa ku ta kwa- 
dra ku nan punto di bista, i ari- 
ba e programa e votador ta pensa 
pa duna su voto. 

Na Antiyas hopi votador ta du- 
na voto na esun ku a duné bebida, 
auto, paña etsetera, un monton di 
materya pa su voto. No ca ofre- 
se e votador algo ku ideya. Pesey 
ta tristo ku nos pweblo ta aksep- 
ta e kosnan aki. Pesey hopi !>ya- 
ha pweblo ta sufri pasobra ta na 
un manera kens o sentimental nan 
a vota. 

E ta sigi. 


Continuacion di pagina 5 

KEAKSHON 

ball tur “Negro” (averigua s(i 
esaki ta berdad ! -) mescos den 
club Tivoli y Caribe. 

Hopi hende ta willing pa wanta 
discriminasjon hulandes of meri- 
cano (special esaki) pafia “nar* 
ta trese empleo i pa placa'’ pero 
esaki ta kestion di “smaak”. 

E tempo cu e spanjonan a bini 
Antiyas e indjannan a ricibi n an 
man habri : “Komt de mannen 

zien, die uit de hemel tot ons zijn 
neergedaald, en brengt hun spijs 
en drank”, e consekuensia di e “Ne- 
derdaling” aki ta sumamente ko- 


nosi. Aunque awendia e mericano- 
nan no ta muchu otro (no mix- 
ing cu e inboorlingnan). Pero si e 
Rubianonan ta asina orgulloso ri- 
ba nan mes (lucha arubiano) si- 
gur nan no por permiti discrimi- 
nasjon contra yu di tera riba nan 
mes un luga. Pero mas hotel bini 
(hotelnan aangepast na e smaak 
banaal i mediocre di e “law-abid- 
ing, red-blooded all-american, god- 
Joving, money-making, piece of 
Btupidity”) mas naturaleza di nos 
isla ta sufri y mescos strandnan bu- 
nita ta keda pa pueblo di Aruba 
por disfruta. Pero te ainda niun 
hende no a habri boca bisa go- 
bierno tocante e asunto aki. 

Pasikiko Aruba no (por po n e un 
hotel cu ta tipico rubiano na nos 
isla ? Pasikiko ta mericano mts- 
ter bini pa traha algo cu e meri- 
canonan ta gusta. Si mericano- 
nan kier sinti nan mes semper 
den “god’s own country” anto nan 
mester keda nan kas ! 

Aruba ta kere cu turistanan ta 
“Mannen uit de hemel” en bez di 
ta kritiko i no prostitueer su mes 
asina manera un puta barat.a 

Tot zover mi fulminasjon. 

Tende un cos aki. No tuma mi 
na malo pafia di mi ortograña. 
E ta un poco bruhá. 

Si mi mag duna un conseho : no 
lubida e nota satirico den “Fene- 
ta”. Dedica tur biaha un espacio 
chikito na haci bofón di sierto ty- 
penan na Aruba. Por ejemplo e 
caso di sierto famianan “high” cu 
kier pa nan yiunan casa cu meri- 
cano solamente. Of di e mamanan 
cu r.o kier pa nan yunan sali den 
polo pa fia “coló ta danja.” 


K. Raké. 

Coke has the 
taste you never 
get tired of. 




ENBOTELLA NA ARUBA PA TROPICAL BOTTLING CO. 








